ՀԱՎԵԼՎԱԾ

Եվրասիական տնտեսական հանձնաժողովի կոլեգիայի 2017 թվականի մարտի 21-ի թիվ 8 հանձնարարականի

**ՈՒՂԵՑՈՒՅՑ**

Եվրասիական տնտեսական միության անդամ պետությունների լիազորված մարմինների եւ Եվրասիական տնտեսական հանձնաժողովի միջեւ՝ Առեւտրի համաշխարհային կազմակերպություն ներկայացնելու համար ծանուցումների նախագծերի պատրաստման հարցերով փոխգործակցություն իրականացնելու մասին

1. Սույն ուղեցույցով սահմանվում է Եվրասիական տնտեսական միության շրջանակներում ձեռնարկվող՝ կարգավորման միջոցների մասին ծանուցումների նախագծերի պատրաստման (այսուհետ համապատասխանաբար՝ Միություն, ծանուցումների նախագծեր) եւ դրանց պատրաստման հարցերով Միության անդամ պետությունների լիազորված մարմինների (այսուհետ համապատասխանաբար՝ անդամ պետություններ, լիազորված մարմիններ) ու Եվրասիական տնտեսական հանձնաժողովի (այսուհետ՝ Հանձնաժողով) միջեւ փոխգործակցության իրականացման մեխանիզմը։

2. Սույն ուղեցույցն ուղղված է լիազորված մարմինների եւ Հանձնաժողովի միջեւ օպերատիվ տեղեկատվական փոխանակման ու հավելվածով նախատեսված ցանկին համապատասխան ծանուցումներն ԱՀԿ-ի անդամ հանդիսացող անդամ պետությունների կողմից Առեւտրի համաշխարհային կազմակերպություն (ԱՀԿ) ներկայացնելու միօրինակության ապահովմանը։

3. Փոխգործակցությունն իրականացվում է լիազորված մարմինների կողմից որպես ԱՀԿ-ի հետ փոխգործակցության համար որպես պատասխանատու սահմանված կառուցվածքային ստորաբաժանումների (այսուհետ՝ լիազորված մարմինների կառուցվածքային ստորաբաժանումներ) եւ Հանձնաժողովի՝ ծանուցումների նախագծերի պատրաստման համար պատասխանատու կառուցվածքային ստորաբաժանումների (այսուհետ՝ Հանձնաժողովի կառուցվածքային ստորաբաժանումներ) միջեւ։

4. Սույն ուղեցույցի 3-րդ կետում նշված փոխգործակցությունն իրականացվում է էլեկտրոնային եղանակով։

5. ԱՀԿ-ին ներկայացման ենթակա ծանուցման նախագիծը համապատասխան ակտի (ակտի նախագծի) հակիրճ ամփոփագրի հետ պատրաստվում է Հանձնաժողովի կառուցվածքային ստորաբաժանման կողմից ԱՀԿ-ի կանոններին եւ պրակտիկային համապատասխանող ձեւաչափով, ռուսերենով ու անգլերենով եւ պաշտոնական նամակով ուղարկվում է լիազորված մարմիններ, ինչպես նաեւ լիազորված մարմինների կառուցվածքային ստորաբաժանումներ՝ էլեկտրոնային եղանակով՝ բացառությամբ սույն կետի երկրորդ պարբերությամբ նախատեսված դեպքի։

Սույն ուղեցույցի հավելվածի 13-րդ եւ 23-27-րդ կետերում նշված ծանուցումների համար Հանձնաժողովի կառուցվածքային ստորաբաժանումը ռուսերենով պատրաստում է բազային տեղեկություններ։ Նշված բազային տեղեկությունները Հանձնաժողովի կողմից թարգմանվում են անգլերեն (բացառությամբ սույն ուղեցույցի հավելվածի 27-րդ կետում նշված ծանուցումների համար պատրաստված այն բազային տեղեկությունների, որոնք Հանձնաժողովի կողմից թարգմանվում են անգելերեն՝ ըստ հնարավորին) եւ պաշտոնական նամակով ուղարկվում են լիազորված մարմիններ, ինչպես նաեւ լիազորված մարմինների կառուցվածքային ստորաբաժանումներ՝ էլեկտրոնային եղանակով՝ ծանուցումն ԱՀԿ ուղարկելու նպատակով անդամ պետությունների կողմից այն պատրաստելու համար։

6. Ծանուցումների նախագծերի պատրաստումն իրականացվում է Հանձնաժողովի կառուցվածքային ստորաբաժանման կողմից՝ հաշվի առնելով սույն ուղեցույցի հավելվածում նշված ժամկետները։

7. Լիազորված մարմինների կառուցվածքային ստորաբաժանումների կողմից այն ծանուցման նախագծին արված մեկնաբանությունների եւ դիտողությունների ներկայացումը, որն ուղարկվել է Հանձնաժողովի կառուցածքային ստորաբաժանման կողմից, իրականացվում է ծանուցման նախագիծն ուղարկելու օրվանից 5 աշխատանքային օրվա ընթացքում։

8. Լիազորված մարմինների կառուցվածքային ստորաբաժանումներին ծանուցման այն վերջնական նախագծի ուղարկումը, որը պատրաստվել է՝ հաշվի առնելով լիազորված մարմինների կառուցվածքային ստորաբաժանումների կողմից ներկայացված դիտողություններն ու մեկնաբանությունները, իրականացվում է Հանձնաժողովի կառուցվածքային ստորաբաժանման կողմից այդպիսի դիտողություններից ու մեկնաբանություններից առաջինները ստանալու օրվանից 3 աշխատանքային օրվա ընթացքում։

Այն դեպքում, երբ ակտի նախագծի մասով պետք է անցկացնել հանրային քննարկում, ծանուցման վերջնական նախագիծը Հանձնաժողովի կառուցվածքային ստորաբաժանման կողմից լիազորված մարմինների կառուցվածքային ստորաբաժանումներ է ուղարկվում Միության պաշտոնական կայքում ակտի նախագծի հրապարակման օրը։

9. Ծանուցումների ուղարկումն ԱՀԿ իրականացվում է ԱՀԿ-ի անդամներ համարվող անդամ պետությունների լիազորված մարմինների կառուցվածքային ստորաբաժանումների կողմից Հանձնաժողովի կառուցվածքային ստորաբաժանումից ծանուցման վերջնական նախագիծը ստանալուց հետո։

Առեւտրում տեխնիկական խոչընդոտների եւ սանիտարական ու բուսասանիտարական միջոցառումների իրականացման հետ կապված հարցերով ծանուցումներն ԱՀԿ ուղարկելն ԱՀԿ-ի անդամ համարվող անդամ պետությունների լիազորված մարմինների կառուցվածքային ստորաբաժանումների կողմից հնարավորության դեպքում իրականացվում է միաժամանակ Միության պաշտոնական կայքում ակտի նախագծի հրապարակման օրը՝ դրա հանրային քննարկումն անցկացնելու նպատակով։

Անհրաժեշտության դեպքում լիազորված մարմինների կառուցվածքային ստորաբաժանումները ծանուցման վերջնական տեքստում կարող են կատարել այնպիսի փոփոխություններ, որոնք չունեն սկզբունքային բնույթ։

10. Ուղարկված ծանուցման վերաբերյալ ԱՀԿ-ի անդամներից լիազորված մարմինների կառուցվածքային ստորաբաժանումներից մեկի հասցեով ստացված հարցման (դիմումի) առնչությամբ դիրքորոշում մշակելու հարցով նրա դիմումի դեպքում լիազորված մարմինների կառուցվածքային ստորաբաժանումների հետ աշխատանքի կազմակերպումն իրականացվում է Հանձնաժողովի կողմից՝ հաշվի առնելով ԱՀԿ-ում ծանուցումների ուսումնասիրման ժամկետները։

11. Սույն ուղեցույցի 6-8-րդ եւ 10-րդ կետերի դրույթները չեն կիրառվում սույն ուղեցույցի 5-րդ կետի երկրորդ պարբերությամբ նախատեսված դեպքում։

12. Անդամ պետության ծանուցման (այդ թվում՝ ԱՀԿ-ի անդամներից ստացված հարցումների (դիմումների) հետ կապված)՝ ԱՀԿ-ի քարտուղարության կողմից հրապարակված տեքստի փոփոխությունների դեպքում համապատասխան անդամ պետության լիազորված մարմնի կառուցվածքային ստորաբաժանումն այդ մասին տեղեկացնում է Հանձնաժողովի կառուցվածքային ստորաբաժանմանը այդպիսի փոփոխություն կատարելու օրվանից 3 աշխատանքային օրվա ընթացքում՝ մյուս անդամ պետությունների լիազորված մարմինների կառուցվածքային ստորաբաժանումներին այդ մասին հետագայում տեղեկացնելու համար։

13. Լիազորված մարմինների կառուցվածքային ստորաբաժանումների մասին փաստացի տեղեկությունները եւ ծանուցումների նախագծեր (նշելով ծանուցումների տեսակները՝ սույն ուղեցույցի հավելվածին համապատասխան) պատրաստող փորձագետների կոնտակտային տվյալները լիազորված մարմինների կողմից ուղարկվում են Հանձնաժողով՝ մյուս լիազորված մարմիններին Հանձնաժողովի կողմից տեղեկացնելու համար։

\_\_\_\_\_\_\_\_\_\_\_\_\_\_\_\_

ՀԱՎԵԼՎԱԾ

Եվրասիական տնտեսական միության անդամ պետությունների լիազորված մարմինների եւ Եվրասիական տնտեսական հանձնաժողովի միջեւ՝ Առեւտրի համաշխարհային կազմակերպություն ներկայացնելու համար ծանուցումների նախագծերի պատրաստման հարցերով փոխգործակցություն իրականացնելու մասին ուղեցույցի

**ՑԱՆԿ**

Առեւտրի համաշխարհային կազմակերպություն ներկայացման ենթակա ծանուցումների

| ԱՀԿ-ի աշխատանքային մարմնի հոդվածը (որոշումը) | Ծանուցումն ԱՀԿ ներկայացնելու՝ ԱՀԿ-ի համապատասխան համաձայնագրով սահմանված ժամկետը | Ծանուցման ենթակա տեղեկությունները | Եվրասիական տնտեսական հանձնաժողովի կողմից ծանուցման նախագիծը լիազորված մարմինների կառուցվածքային ստորաբաժանումներ ուղարկելու ժամկետը |
| --- | --- | --- | --- |
| I. 1994 թվականի «Սակագների եւ առեւտրի գլխավոր համաձայնագիր» | | | |
| 1. XXIV հոդված, ԱՀԿ-ի Գլխավոր խորհրդի 2006 թվականի դեկտեմբերի 18-ի WT/L/671 որոշում (տարածաշրջանային առեւտրային համաձայնագրերում (ՏԱՀ) թափանցիկության մեխանիզմի մասին) | անհապաղ (ՏԱՀ-ի վավերացման կամ այդպիսի համաձայնագրի կիրառման առնչությամբ որոշում ընդունելու օրվանից, սակայն մինչեւ այդպիսի համաձայնագրի կողմերի կողմից դրա կիրառումը սկսելը) | համաձայնագրի մասնակիցների մասին, համաձայնագիրը կնքելու եւ այն ուժի մեջ մտնելու ամսաթվի մասին (հակիրճ նկարագրություն), կնքված համաձայնագրի մասին (բացառապես Եվրասիական տնտեսական միության (այսուհետ՝ Միություն) մասնակցությամբ կնքված՝ ազատ առեւտրի գոտիների մասին համաձայնագրի) | ոչ ուշ, քան Համաձայնագրի կիրառումն սկսելուց 30 օրացուցային օր առաջ |
| 2. XXIV.7 հոդված | համաձայնագիրը կնքելուց հետո եւ մինչեւ այն ուժի մեջ մտնելը | մաքսային միությանն անդամակցելու, ազատ առեւտրի գոտում կամ միության կամ գոտու ձեւավորմանը հանգեցնող ժամանակավոր համաձայնագրերին մասնակցության մասին (բացառապես Միության մասնակցությամբ կնքված՝ ազատ առեւտրի գոտիների մասին համաձայնագրերի) | Համաձայնագիրն ուժի մեջ մտնելու համար անհրաժեշտ ընթացակարգերն ավարտելու օրվանից 10 օրացուցային օրվա ընթացքում |
| II. «Սանիտարական եւ բուսասանիտարական միջոցառումների իրականացման մասին» համաձայնագիր | | | |
| 3. 7-րդ հոդված, «Բ» հավելվածի 5-րդ կետ | վաղ փուլում՝ մինչեւ միջոցառումների ձեռնարկումը (մինչեւ Եվրասիական տնտեսական հանձնաժողովի (այսուհետ՝ Հանձնաժողով) ակտի նախագիծը հանրային քննարկումների համար տեղադրելը) | Հանձնաժողովի ակտերի այն նախագծերի մասին, որոնք «Սանիտարական եւ բուսասանիտարական միջոցառումների իրականացման մասին» ԱՀԿ-ի համաձայնագրի իմաստով համարվում են սանիտարական եւ բուսասանիտարական միջոցառումներ (regular notifications) | ոչ ուշ, քան Հանձնաժողովի ակտի նախագծի հանրային քննարկումն սկսելուց 10 աշխատանքային օր առաջ |
| III. «Գյուղատնտեսության մասին» համաձայնագիր | | | |
| 4. 12.1 հոդված | արգելքներ կամ սահմանափակումներ կիրառելուց ոչ ավելի, քան 30 օր առաջ, սակայն միջոցառումների ձեռնարկման օրվանից ոչ ուշ | 1994 թվականի «Սակագների եւ առեւտրի գլխավոր համաձայնագրի» XI հոդվածի «ա» ենթակետին համապատասխան՝ պարենի արտահանման նկատմամբ նոր արգելքների կամ սահմանափակումների մասին (արտահանման այն արգելքների կամ սահմանափակումների մասին, որոնք ժամանակավորապես կիրառվում են պարենի կամ արտահանող պայմանավորվող կողմի համար զգալի նշանակություն ունեցող այլ ապրանքների խիստ պակասը կանխելու կամ հետեւանքները նվազեցնելու համար) | արգելքներ կամ սահմանափակումներ կիրառելուց 35 օրացուցային օր առաջ |
| IV. «Լրավճարերի եւ փոխհատուցման միջոցների մասին» համաձայնագիր | | | |
| 5. 25.12 հոդված | միաժամանակ | Միության անդամ պետության՝ փոխհատուցման ուսումնասիրությունների նախաձեռնման եւ անցկացման համար պատասխանատու մարմնի, ինչպես նաեւ այդպիսի ուսումնասիրություններ սկսելու եւ անցկացնելու կարգը սահմանող ընթացակարգերի մասին | համապատասխան ակտի հրապարակման օրվանից 15 կամ ավելի օրացուցային օրվա ընթացքում ՝ Միության մարմնի ակտի ծավալով պայմանավորված |
| 6. 32.6 հոդված |  | օրենսդրության՝ ուսումնասիրությունների անցկացման եւ փոխհատուցման միջոցների սահմանման հետ կապված ցանկացած փոփոխության մասին | Միության մարմնի ակտը կամ Միության շրջանակներում կնքվող միջազգային պայմանագիրն ուժի մեջ մտնելու ժամկետով կամ դրանց ծավալով պայմանավորված |
| 7. 25.11 հոդված | անհապաղ | փոխհատուցման տուրքերի առնչությամբ ձեռնարկված նախնական կամ վերջնական գործողությունների մասին | Հանձնաժողովի համապատասխան որոշումը կամ Հանձնաժողովի ծանուցագիրը հրապարակելու օրվանից 16 օրացուցային օրվա ընթացքում կամ Հանձնաժողովի որոշումն ուժի մեջ մտնելու օրվանից 15 օրացուցային օրվա ընթացքում («Եվրասիական տնտեսական հանձնաժողովի մասին» հիմնադրույթի («Եվրասիական տնտեսական միության մասին» 2014 թվական մայիսի 29-ի պայմանագրի թիվ 1 հավելված) 30-րդ կետի հիման վրա Հանձնաժողովի որոշումն ուժի մեջ մտնելու գործընթացը դադարեցնելու դեպքում) |
| 8. 25.11 հոդված | կիսամյակը մեկ անգամ | նախորդ 6 ամսվա ընթացքում փոխհատուցման տուրքերի առնչությամբ ձեռնարկված ցանկացած գործողության մասին | հաշվետու ժամանակաշրջանն ավարտվելու օրվանից 45 օրացուցային օրվա ընթացքում |
| V. «1994 թվականի սակագների եւ առեւտրի գլխավոր համաձայնագրի VI հոդվածի կիրառման մասին» համաձայնագիր | | | |
| 9. 16.4 հոդված | անհապաղ | հակագնագցման ուսումնասիրությունների եւ միջոցների առնչությամբ ձեռնարկված նախնական կամ վերջնական գործողությունների մասին | Հանձնաժողովի համապատասխան որոշումը կամ Հանձնաժողովի ծանուցագիրը հրապարակելու օրվանից 16 օրացուցային օրվա ընթացքում կամ Հանձնաժողովի որոշումն ուժի մեջ մտնելու օրվանից 15 օրացուցային օրվա ընթացքում («Եվրասիական տնտեսական հանձնաժողովի մասին» հիմնադրույթի («Եվրասիական տնտեսական միության մասին» 2014 թվական մայիսի 29-ի պայմանագրի թիվ 1 հավելված) 30-րդ կետի հիման վրա Հանձնաժողովի որոշումն ուժի մեջ մտնելու գործընթացը դադարեցնելու դեպքում) |
| 10. 16.4 հոդված | կիսամյակը մեկ անգամ | նախորդ 6 ամսվա ընթացքում հակագնագցման ուսումնասիրությունների եւ միջոցների առնչությամբ ձեռնարկված գործողությունների մասին | հաշվետու ժամանակաշրջանն ավարտվելու օրվանից 45 օրացուցային օրվա ընթացքում |
| 11. 18.5 հոդված |  | օրենսդրության՝ ուսումնասիրությունների անցկացման եւ հակագնագցման միջոցների սահմանման հետ կապված ցանկացած փոփոխության մասին | Միության մարմնի ակտը կամ Միության շրջանակներում կնքվող միջազգային պայմանագիրն ուժի մեջ մտնելու ժամկետով կամ դրանց ծավալով պայմանավորված |
| 12. 16.5 հոդված | միաժամանակ | անդամ պետության՝ հակագնագցման ուսումնասիրությունների նախաձեռնման եւ անցկացման համար պատասխանատու մարմնի մասին, ինչպես նաեւ այդպիսի ուսումնասիրություններ սկսելու եւ անցկացնելու կարգը սահմանող ընթացակարգերի մասին | համապատասխան ակտի հրապարակման օրվանից 15 կամ ավելի օրացուցային օրվա ընթացքում ՝ Միության մարմնի ակտի ծավալով պայմանավորված |
| VI. «1994 թվականի սակագների եւ առեւտրի գլխավոր համաձայնագրի VII հոդվածի կիրառման մասին» համաձայնագիր | | | |
| 13. 22-րդ հոդված | անհապաղ | օրենսդրության՝ ներմուծվող ապրանքների մաքսային գնահատականի հետ կապված ցանկացած փոփոխության մասին[[1]](#footnote-1)\* | համապատասխան որոշումն ընդունելու օրվանից 15 օրացուցային օրվա ընթացքում |
| VII. «Ծագման կանոնների մասին» համաձայնագիր | | | |
| 14. 5-րդ հոդված, II հավելվածի 4-րդ պարբերություն | փոփոխված կամ նոր կանոնն ուժի մեջ մտնելու օրվանից 60 օր առաջ, բացառիկ դեպքերում՝ անհապաղ | ծագման կանոններում կատարված փոփոխությունների մասին՝ բացի աննշան փոփոխություններից, կամ ծագման նոր կանոններ սահմանելու մասին, այդ թվում՝ ծագման կանոնների առնչությամբ ցանկացած դատական որոշում եւ ընդհանուր կիրառման վարչական կանոններ | փոփոխված կամ նոր կանոնն ուժի մեջ մտնելու օրվանից 70 օր առաջ |
| VIII. «Հատուկ պաշտպանական միջոցների մասին» համաձայնագիր | | | |
| 15. 12.1 (a) հոդված | անհապաղ | լուրջ վնասի կամ այդպիսի վնաս հասցնելու վտանգի առնչությամբ ուսումնասիրության գործընթաց սկսելու կամ այդպիսի ուսումնասիրության պատճառների մասին | Հանձնաժողովի ծանուցագիրն հրապարակելու օրվանից 15 օրացուցային օրվա ընթացքում |
| 16. 12.1 (b) հոդված | անհապաղ | ներմուծման ավելացած ծավալների հետ կապված լուրջ վնասի կամ այդպիսի վնաս հասցնելու վտանգի հայտնաբերման մասին | փաստաթղթերի եւ նյութերի լրակազմը Հանձնաժողովի կոլեգիայի այն նիստին ուղարկելու ամսաթվից 5 աշխատանքային օրվա ընթացքում, ուր ծրագրվում է ուսումնասիրել հատուկ պաշտպանական միջոցի կիրառման հարցը |
| 17. 12.1 (c) հոդված | անհապաղ | հատուկ պաշտպանական միջոցի կիրառման կամ դրա գործողության երկարաձգման վերաբերյալ որոշում ընդունելու մասին | Հանձնաժողովի որոշումը հրապարակելու օրվանից 16 օրացուցային օրվա ընթացքում կամ Հանձնաժողովի որոշումն ուժի մեջ մտնելու օրվանից 15 օրացուցային օրվա ընթացքում («Եվրասիական տնտեսական հանձնաժողովի մասին» հիմնադրույթի («Եվրասիական տնտեսական միության մասին» 2014 թվական մայիսի 29-ի պայմանագրի թիվ 1 հավելված) 30-րդ կետի հիման վրա Հանձնաժողովի որոշումն ուժի մեջ մտնելու գործընթացը դադարեցնելու դեպքում) |
| 18. 9.1 հոդված, 2-րդ ծանոթագրություն | անհապաղ | ԱՀԿ-ի զարգացող անդամ երկրի ծագում ունեցող ապրանքի նկատմամբ հատուկ պաշտպանական միջոց չկիրառելու մասին | Հանձնաժողովի որոշումն հրապարակելու օրվանից 16 օրացուցային օրվա ընթացքում |
| 19. 12.4 հոդված | անհապաղ | նախնական հատուկ պաշտպանական միջոցի հնարավոր կիրառման մասին | ոչ ուշ, քան տվյալ հարցին առնչվող փաստաթղթերի եւ նյութերի լրակազմը Հանձնաժողովի կոլեգիայի այն նիստին ուղարկելու օրվանից 5 օրվա ընթացքում, ուր ծրագրվում է ուսումնասիրել նախնական հատուկ պաշտպանական միջոցի կիրառման հարցը |
| 20. 12.5 հոդված | անհապաղ | հատուկ պաշտպանական միջոցների, այդ թվում՝ նախնական հատուկ պաշտպանական միջոցների կիրառման կամ գործողության երկարաձգման վերաբերյալ խորհրդակցության արդյունքների մասին | խորհրդակցության անցկացման օրվանից 15 օրացուցային օրվա ընթացքում |
| 21. 12.5 (7.4) հոդված | անհապաղ | միջանկյալ վերանայումների (mid-term review) արդյունքների մասին | Հանձնաժողովի համապատասխան որոշումը կամ ծանուցագիրը հրապարակելու օրվանից 15 օրացուցային օրվա ընթացքում |
| 22. 12.6 հոդված | անհապաղ | հատուկ պաշտպանական միջոցների կիրառման առնչությամբ օրենսդրության մեջ կատարված ցանկացած փոփոխության մասին | Միության մարմնի ակտը կամ Միության շրջանակներում կնքվող միջազգային պայմանագիրն ուժի մեջ մտնելու ժամկետով կամ դրանց ծավալով պայմանավորված |
| IX. «Ներմուծման լիցենզավորման ընթացակարգերի մասին» համաձայնագիր | | | |
| 23. 1.4 (a) եւ 8.2 (b) հոդվածներ | պաշտոնական հրապարակման օրվանից 60 օրվա ընթացքում | օրենսդրության մեջ կատարված փոփոխությունների եւ «Ներմուծման լիցենզավորման ընթացակարգերի մասին» համաձայնագրի իմաստով ներմուծման լիցենզավորումը կարգավորելու մասին \* | պաշտոնական հրապարակման օրվանից 10 օրացուցային օրվա ընթացքում |
| 24. 5.1 - 5.4 հոդվածներ | պաշտոնական հրապարակման օրվանից 60 օրվա ընթացքում | ներմուծման լիցենզավորման ոլորտում նորմատիվ իրավական ակտերի մասին (ինչպես ազգային, այնպես էլ վերազգային մակարդակով), որոնցով սահմանվում են ներմուծման լիցենզավորման նոր ընթացակարգեր կամ դրանցում կատարվում են փոփոխություններ\* | պաշտոնական հրապարակման օրվանից 40 օրվա ընթացքում |
| 25. 7.3 հոդված | տարեկան՝ մինչեւ սեպտեմբերի 30-ը | ներմուծման լիցենզավորման ընթացակարգերի մասին լրացված տարեկան հարցաշարը, որում նաեւ մանրամասն նկարագրվում է ներմուծման լիցենզավորման ընթացակարգը. ընթացակարգով ձեւակերպվող ապրանքների ԱՏԳ ԱԱ ծածկագրերը, դիմում ներկայացնելու համար անհրաժեշտ փաստաթղթերի ցանկը եւ այլն\* | տարեկան՝ մինչեւ սեպտեմբերի 1-ը |
| X. Շուկայի հասանելիություն | | | |
| 26. Ապրանքների առեւտրի հարցերով գլխավոր խորհրդի 2012 թվականի հուլիսի 3-ի G/L/59/Rev.1 որոշում (քանակական սահմանափակումներ) | մինչեւ 2018 թվականի սեպտեմբերի 30-ը, հետագայում՝ 2 տարին 1 անգամ։ Ավելի վաղ ներկայացված ծանուցման շրջանակներում օրենսդրության մեջ կատարված ցանկացած փոփոխություն ներկայացվում է այդ փոփոխությունն ընդունելու օրվանից 6 ամսից ոչ ուշ | կիրառվող քանակական սահմանափակումների եւ արգելքների մասին\* | մինչեւ 2018 թվականի օգոստոսի15-ը, հետագայում՝ 2 տարին 1 անգամ |
| 27. ԱՀԿ-ի գլխավոր խորհրդի 1997 թվականի հուլիսի 16-ի WT/L/225 որոշում (ԱՀԿ-ի ինտեգրացված տվյալների բազա) | տարեկան՝ մինչեւ այն տարվա մարտի 30-ը, որի ընթացքում կիրառվում են ներմուծման սակագները | յուրաքանչյուր սակագնային գծին համապատասխան ներմուծման սակագների վերաբերյալ մանրամասն տվյալների մասին (առավել բարենպաստության ռեժիմի կիրառվող սակագները, հաշվետու տարվա ընթացքում սակագների ընթացիկ կապակցված մակարդակները եւ հնարավորության դեպքում՝ ազգային համահարաբերակցական աղյուսակներն ու սակագնային առանձնաշնորհումները)\*,[[2]](#footnote-2)\*\* | տարեկան՝ մինչեւ այն տարվա մարտի 1-ը, որի ընթացքում կիրառվում են ներմուծման սակագները |
| XI. «Առեւտրում տեխնիկական խոչընդոտների մասին» համաձայնագիր | | | |
| 28. 2.9 հոդված | վաղ փուլում՝ մինչեւ միջոցներ ձեռնարկելը (մինչեւ Հանձնաժողովի ակտի նախագիծը հանրային քննարկման համար տեղադրելը) | Հանձնաժողովի այն ակտերի մասին, որոնք «Առեւտրում տեխնիկական խոչընդոտների մասին» ԱՀԿ-ի համաձայնագրի իմաստով համարվում են տեխնիկական կանոնակարգեր, մասնավորապես՝ «փաստաթղթեր, որոնցով սահմանվում են ապրանքի բնութագրերը կամ արտադրության՝ դրանց հետ կապված գործընթացներն ու մեթոդները, ներառյալ՝ կիրառելի վարչական դրույթները, որոնց պահպանումը պարտադիր է։ Դրանք նաեւ կարող են ներառել կամ պարունակել բացառապես պահանջներ, որոնք ներկայացվում են եզրութաբանությանը, նշագրերին, փաթեթվածքին, մակնշմանը կամ պիտակավորմանն այնքանով, որքանով դրանք կիրառելի են ապրանքի, արտադրության գործընթացի կամ մեթոդի նկատմամբ» (ՏԽԱ-ի մասին ԱՀԿ-ի համաձայնագրի 1-ին հավելված) | ոչ ուշ, քան հանրային քննարկումը սկսելու օրվանից 1 աշխատանքային օր առաջ |
| 29. 2.10 հոդված | անհապաղ (միջոցներ ձեռնարկելու օրվանից) | -"- | միջոցներ ձեռնարկելու օրվանից ոչ ուշ, քան 1 աշխատանքային օրվա ընթացքում |
| 30. 5.6 հոդված | վաղ փուլում՝ մինչեւ միջոցներ ձեռնարկելը (մինչեւ Հանձնաժողովի ակտի նախագիծը հանրային քննարկման համար տեղադրելը) | Հանձնաժողովի այն ակտերի մասին, որոնք պարունակում են «Առեւտրում տեխնիկական խոչընդոտների մասին» ԱՀԿ-ի համաձայնագրի իմաստով գնահատման ընթացակարգերին ներկայացվող պահանջներ, մասնավորապես՝ «տեխնիկական կանոնակարգերում կամ ստանդարտներում պարունակվող համապատասխան պահանջների կատարման հարցը պարզելու նպատակով ուղղակիորեն կամ անուղղակիորեն կիրառվող ցանկացած ընթացակարգի» առնչությամբ պահանջները (ՏԽԱ-ի մասին ԱՀԿ համաձայնագրի 1-ին հավելված) | ոչ ուշ, քան հանրային քննարկումը սկսելու օրվանից 1 աշխատանքային օր առաջ |
| 31. 5.7 հոդված | անհապաղ (միջոցներ ձեռնարկելու օրվանից) | -"- | միջոցներ ձեռնարկելու օրվանից ոչ ուշ, քան 1 աշխատանքային օրվա ընթացքում |
| 32. 10.7 հոդված | անհապաղ | ապրանքների վերաբերյալ տեղեկությունների մասին՝ ցանկացած այլ երկրի կամ երկրների հետ այն տեխնիկական կանոնակարգերի, ստանդարտների կամ համապատասխանության գնահատման ընթացակարգերի հետ կապված հարցերի շուրջ պայմանավորվածության համաձայն, որոնք կարող են էական ազդեցություն ունենալ առեւտրի վրա, ինչպես նաեւ այդ պայմանավորվածության նկարագրությունը | Միության անդամ պետությունների հետ համաձայնությամբ |

\_\_\_\_\_\_\_\_\_\_\_\_\_\_\_\_\_

1. \* Ծանուցման նախագծի պատրաստումն իրականացվում է լիազորված մարմինների կառուցվածքային ստորաբաժանման կողմից։ Հանձնաժողովն իրականացնում է բազային տեղեկությունների պատրաստում, որով ենթադրվում է տեղեկությունների պատրաստում Միության մակարդակով։ [↑](#footnote-ref-1)
2. \*\* Բազային տեղեկությունները ներառում են Եվրասիական տնտեսական միության միասնական մաքսային սակագնի՝ ներմուծման մաքսատուրքերի դրույքաչափերի վերաբերյալ առանձին ներկայացվող տվյալներ, որոնց նկատմամբ Միության առանձին անդամ պետությունների կողմից կիրառվում են Եվրասիական տնտեսական միության միասնական մաքսային սակագնով սահմանված տուրքերի դրույքաչափերից եւ այդ դրույքաչափերի չափերից տարբերվող՝ ներմուծման մաքսատուրքերի դրույքաչափեր։ [↑](#footnote-ref-2)